  Наталья Тетерина Искусствоя «П. И. Чайковскийлэн вордскем шаераз» фестиваль улсын туэ нырысьсэ лулчеберетъя менеджеръёслы мастер-классъёс радъяськозы, ивортӥз журналистъёслы Удумрт кун филармонилэн кивалтӥсез Алексей Фомин. Солэн кылъёсызъя, Удмуртиын творчество удысын ужасьёс но лулчеберетъя менеджеръёс уг тырмо. Соин ик фестивалез радъясьёс Россиысь валтӥсь коллективъёслэсь менеджеръёссэс асьме элькунысь лулчеберетъя юртъёслэн кивалтӥсьёссы понна дышетон ортчытыны ӧтизы. Оскисько, Удмурт Элькунысь лулчеберетъя юртъёслэн кивалтӥсьёссы пыриськозы шуыса, малы ке шуоно академ искусствоез азинтыны кулэ шуыса валано. Кызьы спонсоръёсын ужаны кулэ, кызьы спонсоръёсты утчаны, милемлы но, соослы но дышетсконо Алексей ФоминТодэ вайытом, Чайковскийлы сӥзем 61-тӥ фестиваль Удмуртиын 15-тӥ оштолэзе — 7-тӥ куартолэзе ортчоз. Отчы дуннеысь тодмо но кутскись артистъёс пыриськозы. Фестиваль улсын радъяськись концертъёсы билетъёс вузан кутскиз ни. Со сяна элькунысь крезьгуръя школаосын дышетскисьёс понна Москваысь консерваториысь профессоръёс мастер-классъёс ортчытозы.  Тегъёс: Лулчеберет Удмуртия Филармония Чайковский крезьгур  